b'\n_START_ARTICLE_\nYassine Bezzaz\n_START_SECTION_\nSeurajoukkueura\n_START_PARAGRAPH_\nBezzaz aloitti uransa kotimaassaan 18-vuotiaana ja edusti CS Constantinea vuodet 1999\xe2\x80\x932001 ja JS Kabylieta seuraavan yhden kauden. Tuolloin h\xc3\xa4n saavutti heti CAF Cupin voiton.\n_START_SECTION_\nUra Ranskassa\n_START_PARAGRAPH_\nVuonna 2002 Bezzaz siirtyi pelaamaan Ranskaan ja edusti aluksi Ajacciota vuodet 2002\xe2\x80\x932005. Tuona aikana h\xc3\xa4net \xc3\xa4\xc3\xa4nestettiin vuoden 2002 syksyll\xc3\xa4 Algerian parhaaksi nuoreksi pelaajaksi. Kes\xc3\xa4ll\xc3\xa4 2005 Bezzaz siirtyi Valenciennesiin, jossa peliaikaa tuli hivenen enemm\xc3\xa4n kuin edellisess\xc3\xa4 seurassa. H\xc3\xa4n vietti seurassa aina vuoteen 2009 asti ja oli nostamassa seuraa Ranskan p\xc3\xa4\xc3\xa4sarjaan kaudella 2005-2006, kun joukkue voitti Ligue 2:n. My\xc3\xb6hemmin kes\xc3\xa4ll\xc3\xa4 2009 Bezzaz siirtyi Ligue 2:ssa pelanneeseen Strasbourgiin. Kausi meni Bezzazin kannalta heikosti k\xc3\xa4rsitty\xc3\xa4\xc3\xa4n loukkaantumista ja lis\xc3\xa4ksi joukkue putosi sarjatasoa alemmaksi Championnat Nationaliin._NEWLINE_Bezzaz ei ollut aluksi varma siirtyisik\xc3\xb6 h\xc3\xa4n pois Strasbourgista, mutta agentin kehotuksesta Bezzaz suostui j\xc3\xa4tt\xc3\xa4m\xc3\xa4\xc3\xa4n seuran. Lopulta hein\xc3\xa4kuussa 2010 h\xc3\xa4n allekirjoitti sopimuksen kaudeksi 2010-2011 Ligue 2:een nousseen Troyesin kanssa. H\xc3\xa4n pelasi joukkueessa 23 ottelua.\n_START_SECTION_\nPaluu Algeriaan\n_START_PARAGRAPH_\nKes\xc3\xa4ll\xc3\xa4 2011 Bezzaz palasi takaisin kotimaahansa USM Algerin riveihin. H\xc3\xa4n pelasi joukkueessa vain puolivuotta ja siirtyi tammikuussa 2012 CS Constantineen.\n_START_SECTION_\nMaajoukkueura\n_START_PARAGRAPH_\nBezzaz on pelannut urallaan 21 maaottelua, joista ensimm\xc3\xa4inen ottelu oli Egypti\xc3\xa4 vastaan k\xc3\xa4ydyss\xc3\xa4 MM-karsintaottelussa 21. hein\xc3\xa4kuuta 2001._NEWLINE_Bezzaz oli mukana my\xc3\xb6s vuoden 2010 Afrikan kisoissa, jossa h\xc3\xa4n pelasi yhden ottelun. Bezzazin oli tarkoitus osallistua my\xc3\xb6s vuoden 2010 MM-kisoihin, mutta polvivamman vuoksi h\xc3\xa4n joutui j\xc3\xa4tt\xc3\xa4m\xc3\xa4\xc3\xa4n kisat v\xc3\xa4liin.'